Fancy Gadam

**Mujahid Ahmed Bello**, wey people sabi am as **Fancy Gadam**, he be Ghana afropop, dancehall plus reggae artiste. Dem born am for 16th August, 1988 insyd. For 2017 insyd, he carry Ghana Music Award for Best New Artist. Then 2020 sef, dem crown am Best Afrobeat Entertainer for International Reggae den World Music Awards.

## Early life den music career
Fancy Gadam born for Hausa Zongo, one area for Tamale, wey be Northern Region capital. He finish ein basic school for Police Barracks Basic School insyd Tamale. He start as dancer, but later turn enter music all around age 12, wey he dey perform for jams schools plus public events.

### Notable Performances
For 1st December, 2017 insyd, Fancy Gadam be one of de top artists wey mount stage for S Concert, he perform till early morning for 2nd December.https://en.wikipedia.org/wiki/Fancy_Gadam#cite_note-enewsgh.com-6 

For 5th October, 2019 insyd, he launch ein Dream Album plus concert for Tamale Stadium (wey now dem call Aliu Mahama Stadium), de show dey get over 25,000 fans.https://en.wikipedia.org/wiki/Fancy_Gadam#cite_note-7

For 8th March, 2020 insyd, he perform for Bukom Boxing Arena as part of ein Dream Album tour. Before dat sef, he don tour places like Yeji, Nyong, Offinso, Bolgatanga, Koforidua, Wa, Yendi, Kumbungu and Dallung.https://en.wikipedia.org/wiki/Fancy_Gadam#cite_note-8

He sanso join 2017 den 2018 Ghana Meets Naija concert, wey be annual program to bring Ghana den Naija music fans togeda, make dem bond plus link up plus their favorite artists.https://en.wikipedia.org/wiki/Fancy_Gadam#cite_note-9https://en.wikipedia.org/wiki/Fancy_Gadam#cite_note-10

Easter Monday 2020 insyd, Fancy Gadam dey among top Ghana artists wey perform for de Covid-19 Virtual Concert to launch de Ghana Covid-19 Tracker app, wey be system to help trace den track people plus coronavirus.https://en.wikipedia.org/wiki/Fancy_Gadam#cite_note-11

Then 2nd August 2025, he perform for GhanaFest insyd Crotona Park, Bronx, New York. During de event, de Mayor of New York can join am for stage, later post picture plus am for social media, hail de Ghana community for New York den thank dem for their contribution to de city.https://en.wikipedia.org/wiki/Fancy_Gadam#cite_note-12

### Philanthropy
Fancy Gadam donate drinks, food plus other items give Yumbass Special School, wey be school for needy and less privileged kids for Northern Region.https://web.archive.org/web/20250617160706/https://www.sanatuzambang.info/2020/05/04/fancy-gadam-donates-some-relief-items-to-the-residents-of-tamale/

30th December 2017 inside, Fancy Gadam and ein management team dash rice plus plenty assorted items give Ghana National Chief Imam, Osman Nuhu Sharubutu.https://en.wikipedia.org/wiki/Fancy_Gadam#cite_note-14

Then 19th July 2025, Fancy Gadam with ein team donate 100 bags of cement make dem take support the construction of Gbewaa Palace, plus 575 beverages wey dem share give the contractors for site.

**Endorsements**

2016 inside, Fancy Gadam sign one-year deal with Twellium Company Limited, the people wey dey produce Rush Energy Drink. Dem make am brand ambassador for the 3 northern regions of Ghana. This one make am join other top musicians like Rudebwoy Ranking, Shatta Wale and Kwadwo Nkansah wey also dey rep the fast-growing energy drink for Ghana.https://en.wikipedia.org/wiki/Fancy_Gadam#cite_note-15

Then 2nd January 2018, the Ministry of Inner City and Zongo Development plus the Commission for National Culture endorse am as the new Face of Zongo Community for Zongofest 2017. That event dey honor people wey dey contribute to Zongo development for Ghana.

Right now, Fancy Gadam too be ambassador for Zeepay Ghana, and he even get one promo song for them wey dem call “Gye Me Di.

## Discography

### Studio albums

* *Laha zibsi*
* *Nyagsim*
* *Ashili*
* *Takahi*
* *Nawuni Yiko(God's Grace)*
* *Mujahid* (2018)
Dream Album be Fancy Gadam ein 6th studio album, wey drop 5th October 2019 with 13 tracks. The album feature big names like Stonebwoy, Kwesi Arthur, Colours Man, Don Sigli, Kofi Kinaata and more. Some of the hot songs inside be *Ebeye Yie*, *Korkorko*, *Best Friend* ft Stonebwoy, and *Fara* ft Kofi Kinaata.

Plenty sound engineers work on the album make e solid  people like Street Beatz, Blue Beatz, Tizzle Beatz and Stone Brain Records (formerly Stone B).

Then for 14th October 2023, he release another album wey he call *Competition Album*. This one too get 13 tracks plus plenty features. Some of the bangers inside be:

* *Heart and Soul*
* *Taaya For Me*
* *Ki Joeyi*
* *If* and other solid tunes.

### Notable collaborations

* Total Cheat ft Sarkodie
* Best Friend ft Stonebwoy.
* My baby ft Mugeez (R2bees)
* Only You ft Kuami Eugene
* Langalanga ft Mr Eazi
* Hook Up Girl ft Kwesi Arthur, Kofi Mole, Colours Man
* Juju ft Shatta Wale
* Fara ft Kofi Kinaata
* Customer ft Patoranking

## Awards and nominations
**Northern Entertainment Awards**

**Northern Music Awards (NMA)**

**Jigwe Awards**

**Bass Awards**

**Vodafone Ghana Music Awards**

**People's Celebrity Awards**

**International Reggae & World Music Awards (IRAWMA)**

**Ghana Entertainment Awards (USA)**

**Ghana-Naija Showbiz Awards**

**All Africa Music Awards (AFRIMMA)** 

**Telecel Ghana Music Awards**

## References

## External links
* Official website